CELEX: C2005/057/20
Language: sl
Date: 2005-03-05 00:00:00
Title: Sodba Sodišča (prvi senat) z dne 13. januarja 2005 v zadevi C-356/03 (predlog za sprejem predhodne odločbe Bundesgerichtshof): Elizabeth Mayer proti Versorgungsanstalt des Bundes und der Länder (Enako obravnavanje moških in žensk — Porodniški dopust — Pridobitev pokojninskih pravic)

5.3.2005   
            
            
               SL
            
            
               Uradni list Evropske unije
            
            
               C 57/11
            
         
      SODBA SODIŠČA
   
   (prvi senat)
   z dne 13. januarja 2005
   v zadevi C-356/03 (predlog za sprejem predhodne odločbe Bundesgerichtshof): Elizabeth Mayer proti Versorgungsanstalt des Bundes und der Länder (1)
   
   (Enako obravnavanje moških in žensk - Porodniški dopust - Pridobitev pokojninskih pravic)
   (2005/C 57/20)
   Jezik postopka: nemščina
   V zadevi C-356/03, katere predmet je predlog za sprejem predhodne odločbe na podlagi člena 234 ES, naslovljen na Sodišče s sklepom Bundesgerichtshof (Nemčija) z dne 9. julija 2003, ki je prispel na Sodišče dne 18. avgusta 2003, v postopku Elizabeth Mayer proti Versorgungsanstalt des Bundes und der Länder, je Sodišče (prvi senat) v sestavi P. Jann, predsednik senata, N. Colneric, sodnica, J. N. Cunha Rodrigues (poročevalec), K. Schiemann in E. Juhász, sodnika, generalni pravobranilec: D. Ruiz-Jarabo Colomer, sodni tajnik: R. Grass, dne 13. januarja 2005 razglasilo sodbo, katere izrek se glasi:
   Člen 6(1)(g) Direktive Sveta 86/378/EGS z dne 24. julija 1986 o izvajanju načela enakega obravnavanja moških in žensk v poklicnih sistemih socialne varnosti, kot je bila spremenjena z Direktivo Sveta 96/97/ES z dne 20. decembra 1996, je treba razlagati tako, da predstavlja oviro nacionalnim pravilom, na podlagi katerih delavka med z zakonom predpisanim porodniškim dopustom, ki ga delno plača delodajalec, ne pridobi pravic do zavarovalne rente, ki je del dodatnega pokojninskega zavarovanja, ker je pridobivanje teh pravic pogojeno s tem, da delavka prejema obdavčljiv dohodek med porodniškim dopustom.
   
      (1)  UL C 264, 1.11.2003.